
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
 Lūdzam pārskatīt anotācijas 1.3. apakšsadaļu un skaidrot (nepieciešamības gadījumā - piemērveidā) projekta 1.2. apakšpunktā (1. pielikumā) ietverto norādi uz būtiskiem tehniskiem elementiem ("uzņēmumā nedarbojas būtiski tehniskie elementi"), jo attiecīgā norāde varētu būt apgrūtinoši piemērojama praksē. Līdzīgi aicinām skaidrot, kādos gadījumos ūdens kvalitāti ietekmējošas parametru izmaiņas varētu būt pārāk biežas ("Ar atbilstošiem pasākumiem panāk, lai pārāk bieži nenotiek pēkšņas pārmaiņas dažādajos parametros, kas ietekmē ūdens kvalitāti").  

Piedāvātā redakcija
-
	Agita Strode (TM)

	2.
	Noteikumu konsolidētā versija
 Prasības izmēģinājumu dzīvnieku audzētājiem, piegādātājiem un lietotājiem un to uzņēmumiem
	Priekšlikums
Lūdzam nodrošināt precīzu Komisijas 2024. gada 13. marta Deleģētās direktīvas 2024/1262/ES, ar ko attiecībā uz iestādēm un dzīvnieku aprūpei un izmitināšanai izvirzītajām prasībām un attiecībā uz dzīvnieku nogalināšanas metodēm groza Eiropas Parlamenta un Padomes direktīvu 2010/63/ES, pielikuma 1. punkta "a" apakšpunkta "ii" punkta pārņemšanu. Proti, vēršam uzmanību, lai gan noteikumu projekta 1.2. apakšpunktā (1. pielikuma 8.4. apakšpunktā) tostarp vispārīgi norādīts uz "troksni", no pārņemamās tiesību normas izriet nosacījums, kas attiecināms uz "troksni vai vibrāciju radošām iekārtām". Attiecīgi nepieciešams precizēt minēto projekta normu, jo norāde uz troksni ir plašāka, nekā norāde uz troksni radošu iekārtu.

